Imtella' April 27, 2021 - Aġġornata 27 Ta' April, 2021 7:01pm F'Barcellona fi Spanja, kunċert li sar bi prova u li għalih 5,000 persuna ħadu swab test qabel il-kunċert iżda mbagħad attendew mingħajr id-distanza soċjali, ma żiedx il-każijiet tal-covid 19. Dan il-kunċert qed jagħti raġġ ta' tama lis-settur tal-mużika live li ħa daqqa kbira fl-aħħar sena u iktar. Ġimagħtejn wara l-kunċert kienu biss 6 mill-5,000 persuna preżenti li rriżulta li għandhom il-Covid. Speċjalista fil-mediċina qal li dawn huma ċifri inkoraġġanti ħafna u li jistgħu jwasslu li jekk jittieħdu l-istess miżuri jkunu jistgħu jsiru attivitajiet kulturali madwar id-dinja.